《别竹田》
清代·舒瞻

莫向风前折柳枝，柔条原不绾相思。人生难得惟知己，天下伤相是别离。

半载篝灯同听雨，何年把酒更论诗。西泠夜夜添新梦，多在烟江月上时。

作者简介：满洲正白旗人，他塔喇氏，字云亭。乾隆四年进士，预修《八旗满洲氏族通谱》。历官浙江桐乡、平湖、海盐知县、乍浦理事同知。工诗，著有《兰藻堂集》。